<classify> Akizungumza katika mkutano uliofanyika jijini Dar es Salaam jana ukiongozwa na Mwenyekiti wake, Steve Mangele Steve Nyerere, Wema alisema tamasha hilo linatarajia kuanza hivi karibuni jijini Dar es Salaam na kuzunguka mikoa zaidi ya 10.Wema alisema madhumuni ya kuzunguka mikoa hiyo ni kulinda yaliyoasisiwa na viongozi wetu Baba wa Taifa Mwalimu Julius Kambarage Nyerere na Sheikh Abeid Amaan Karume.Alisema miongoni mwa mambo ya msingi ambayo wanatarajia kuyapigania na kuwaeleza Watanzania juu ya kipaumbele ikiwemo bila ya amani mama hawezi kujifungua salama, bila ya mama hakuna familia, amani inapotoweka mama hawezi kukimbia kilometa kadhaa na kuiacha familia yake, bila mama hakuna ujasiriamali.Mama ni kimbilio la baba, kaka, dada na watoto, pia mama ndio mpiga kura ndio maana wakaita Mama Ongea na Mwanao.Wasanii ambao tunatarajia kuzunguka katika matamasha hayo ni wale wa CCM tu, wale waliojitoa hatutawataka kwakuwa tunaogopa mamluki, alisema.Miongoni mwa wasanii aliowataja ambao watakuwepo katika tamasha hilo ni Jennifer Kyaka Odama, Cathey Rupia, Fatuma Makongoro Bi Mwenda, Mama Lolaa, Mama Nyamayao, Herieth Chumila, Ndumbangwe Misayo Thea, Mayasa Mrisho Maya, Chuchu Hansi na wasanii wengine.  <topic>: MICHEZO 